કચ્છના હરામીનાળામાંથી બીએસએફે પેટ્રોલિંગ વખતે 5 પાકિસ્તાની બોટને ઝડપી પાડી હતી. સાથે જ આ 5 પાકિસ્તાની બોટમાંથી 3 પાક. ઘુસણખોર પણ ઝડપાયા હતા. નોંધનીય છે કે, આ 5 બોટ પિલર નંબર 1170 નજીકથી ઝડપાઇ હતી અને આ બોટ સાથે જે ત્રણ લોકો ઝડપાયા હતા તે તમામ પાકિસ્તાની નાગરિક હતા. ત્યાર બાદ વધુ એક પાકિસ્તાની બોટ અને 2 પાકિસ્તાની ઘૂસણખોરો ઝડપાયા હતા. કુલ 5 પાકિસ્તાનો માછીમારો અને 7 પાકિસ્તાની બોટ ઝડપાઇ છે, આ સૌને વધુ તપાસ માટે BOP લાવવામાં આવ્યા છે. 5 બોટ ઝડપાયા બાદ બીએસએફ દ્વારા આ વિસ્તારમાં મેગા સર્ચ ઓપરેશન કરવામાં આવ્યું હતું, જેમાં વધુ એક બોટ અને 2 ઘુસણખોરો ઝડપાયા હતા. હાલ આ પાકિસ્તાની લોકોની બીએસએફ દ્વારા પ્રાથમિક પૂછપરછ થઇ રહી છે.